Kents Beks

Kents Beks (; dzimis 1961. gadā) ir amerikāņu programmatūras inženieris un ekstrēmas programmēšanas, programmatūras izstrādes metodoloģijas, kas izvairās no stingras formālas specifikācijas radīšanas, dodot priekšroku sadarbībai un iteratīvam projektēšanas procesam, radītājs."Extreme Programming", Computerworld (online), 2005, webpage: Computerworld-appdev-92 . Beks bija viens no 17 sākotnējiem Agile manifesta, spējās izstrādes kustības dibināšanas dokumenta parakstītājiem. Beks ir viens no galvenajiem Test-Driven Development (TDD) metodoloģiojas popularizētājiem, tā ir cieši saistīta ar Extreme un Agile principiem.

Beks bija programmatūras projektēšanas šablonu pionieris, kā arī veicināja Smalltalk valodas komerciālu pielietojumu. Viņš uzrakstīja SUnit vienībtestēšanas sistēmu priekš Smalltalk, no kā radās xUnit ietvaru sēriju, ieskaitot JUnit Java valodai, ko Beks rakstīja kopā ar Ērihu Gammu. Beks kopā ar vikivietņu izgudrotāju Vordu Kaningemu popularizēja CRC kartes.

Viņš dzīvo Sanfrancisko, Kalifornijā, un iepriekš strādāja Facebook."Given my newly independent status after seven years at Facebook..." 2019. gadā Beks pievienojās Gusto kā programmatūras izstrādes treneris, kur viņš apmāca inženieru komandas, kura veido darbinieku algas pārvaldības sistēmas maziem uzņēmumiem.

 Dzīvesgājums 
Beks no 1979. līdz 1987. gadam apmeklēja Oregonas Universitāti, iegūstot bakalaura un maģistra grādu datorzinātnēs un informācijas zinātnē.

1996. gadā Beks tika nolīgts darbam Chrysler pie vienotas uzņēmumu darbinieku algu sistēmas izveides. Beks savukārt piesaistīja Ronu Džefriju. 1996. gada martā izstrādes komanda lēsa, ka sistēma būs gatava lietošanai aptuveni pēc gada. 1997. gadā izstrādes komanda sāka izmantot darba veidu, kas tagad ir formalizēts kā ekstrēmā programmēšana. Nospraustais viena gada piegādes termiņš gandrīz tika izpildīts, un faktiskā piegāde kavējās tikai dažus mēnešus.

 Publikācijas 

 Grāmatas 
 1996. Kent Beck's Guide to Better Smalltalk : A Sorted Collection. Cambridge University Press. ()
 1997. Smalltalk Best Practice Patterns. Prentice Hall. ()
 2000. Extreme Programming Explained: Embrace Change. Addison-Wesley. Saņemta Jolt Productivity balva. ()
 2000. Planning Extreme Programming. Ar Martinu Fauleru. Addison-Wesley. ()
 2002. Test-Driven Development by Example. Addison-Wesley. Saņemta Jolt Productivity balva. ()
 Beka testos balstītas izstrādes princips koncentrējas uz diviem noteikumiem:
 Neka neraksti rindiņu koda bez nestrādājoša automātiska testa
 Atbrīvojies no dublikātiem.
 Grāmata ilustrē vienībtestēšanas izmantošanu kā daļu no metodoloģijas, tostarp piemērus Java un Python. Viena sadaļa ietver uz testiem balstītas izstrādes izmantošanu, lai izstrādātu vienībtestēšanas sistēmu.
 2003. Contributing to Eclipse: Principles, Patterns, and Plugins. Ar Erihu Gammu. Addison-Wesley. ()
 2004. JUnit Pocket Guide. O'Reilly. ()
 2004. Extreme Programming Explained: Embrace Change, 2nd Edition. Ar Sintiju Andresu. Addison-Wesley. Pilnībā pārrakstīta. ()
 2008. Implementation Patterns. Addison-Wesley. ()
 2023. Tidy First?: A Daily Exercise in Empirical Software Design. O'Reilly. ()

 Publikācijas žurnālos (izlase) 
 1987. "Using Pattern Languages for Object-Oriented Programs". Ar Vordu Kaningemu. OOPSLA'87.
 1989. "A Laboratory For Teaching Object-Oriented Thinking". Ar Vordu Kaningemu. OOPSLA'89.
 1989. "Simple Smalltalk Testing: With Patterns". SUnit ietvars, no kā radās xUnit ietvari.

 Atsauces 

 Ārējās saites 

 KentBeck WikiWikiWeb vietnē
 Kenta grāmatas IMPLEMENTATION PATTERNS nodaļa
 TalkWare raidieraksta intervija ar Kentu Beku
 FLOSS Weekly intervija ar Kentu Beku
 Kenta Beka piezīmes Facebook
 Kents Beks par vienībtestēšanu
 Being Human raidieraksts — saruna ar Kentu Beku
 Kenta Beka personīgā tīmekļa vietne

Kategorija:1961. gadā dzimušie
Kategorija:ASV programmētāji